CELEX: 32013R0739
Language: hr
Date: 2013-07-30 00:00:00
Title: Uredba Komisije (EU) br. 739/2013 оd 30. srpnja 2013. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe biljnih sterola bogatih stigmasterolom kao stabilizatora u alkoholnim koktelima za zamrzavanje, i Priloga Uredbi Komisije (EU) br. 231/2012 u pogledu specifikacija za prehrambene aditive biljne sterole bogate stigmasterolom Tekst značajan za EGP

31.7.2013   
            
            
               HR
            
            
               Službeni list Europske unije
            
            
               L 204/27
            
         UREDBA KOMISIJE (EU) br. 739/2013
   оd 30. srpnja 2013.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe biljnih sterola bogatih stigmasterolom kao stabilizatora u alkoholnim koktelima za zamrzavanje, i Priloga Uredbi Komisije (EU) br. 231/2012 u pogledu specifikacija za prehrambene aditive biljne sterole bogate stigmasterolom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3. i članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive navedene u Prilogu II. Uredbi (EZ) br. 1333/2008.
            
         
               (3)
            
            
               Ti popisi mogu se ažurirati sukladno zajedničkom postupku navedenom u članku 3. stavku 1. Uredbe (EZ) br. 1331/2008, na inicijativu Komisije ili nakon podnošenja zahtjeva.
            
         
               (4)
            
            
               Zahtjev za dozvolu uporabe biljnih sterola bogatih stigmasterolom kao stabilizatora u alkoholnim koktelima za zamrzavanje podnesen je 11. veljače 2011. i dostupan je državama članicama.
            
         
               (5)
            
            
               Postoji tehnološka potreba za uporabom biljnih sterola bogatih stigmasterolom kao stabilizatora odnosno nukleacijskog sredstva, kako bi se stvorila i održala prisutnost disperzije leda u različitim alkoholnim koktelima za zamrzavanje. Ti su proizvodi osmišljeni tako da ih potrošači kupe u tekućem obliku, te stave u kućne zamrzivače kako bi dobili polusmrznuta pića. Kada se biljni steroli bogati stigmasterolom dodaju koktelima kao nukleacijsko sredstvo (stabilizator), oni omogućuju smrzavanje koktela i nastanak zadovoljavajućeg polusmrznutog pića u zamrzivaču potrošača. Ako se ne rabe biljni steroli bogati stigmasterolom, napitak se može jako ohladiti i ne može se jamčiti stvaranje leda, što rezultira nezadovoljavajućim proizvodom.
            
         
               (6)
            
            
               U skladu s člankom 3. stavkom 2. Uredbe (EZ) br. 1331/2008, Komisija traži mišljenje Europske agencije za sigurnost hrane kako bi ažurirala popis o prehrambenim aditivima Unije iz Priloga II. Uredbi (EZ) br. 1333/2008.
            
         
               (7)
            
            
               Europska agencija za sigurnost hrane ocijenila je sigurnost biljnih sterola bogatih stigmasterolom kada se rabe kao prehrambeni aditiv u alkoholnim koktelima za zamrzavanje i izrazila svoje mišljenje 14. svibnja 2012. (4). Zaključili su da dostupni toksikološki podaci o biljnim sterolima bogatim stigmasterolom nisu dovoljni kako bi se utvrdio dopušteni dnevni unos. Međutim, na temelju dostupnih podataka zaključili su da predložena uporaba i razina uporabe biljnih sterola bogatih stigmasterolom kao stabilizatora u alkoholnim koktelima za zamrzavanje ne predstavlja sigurnosni rizik. Nadalje, Agencija smatra da prosječan dnevni unos, uzimajući u obzir procijenjenu izloženost biljnim sterolima iz svih izvora (npr. nova primjena, prirodni izvori i kada se dodaje kao novi sastojak hrani) neće biti veći od 3 g/dan.
            
         
               (8)
            
            
               Stoga je primjereno odobriti uporabu biljnih sterola bogatih stigmasterolom kao stabilizatora u alkoholnim koktelima za zamrzavanje i dodijeliti E 499 kao E-broj tom prehrambenom aditivu.
            
         
               (9)
            
            
               Nekoliko znanstvenih tijela, uključujući Znanstveni odbor za hranu, Zajednički stručni odbor FAO-a/WHO-a za prehrambene aditive i Europska agencija za sigurnost hrane prethodno je ocijenilo fitosterole, fitostanole i njihove estere te su odobreni za uporabu u različitoj hrani unutar Unije s količinom unosa najviše 3g/dan. Te tvari rabe se kao novi sastojci hrane kako bi pomogle pojedincima s hiperkolesterolemijom da kontroliraju razinu LDL-kolesterola u krvi.
            
         
               (10)
            
            
               Uredbom Komisije (EZ) br. 608/2004 od 31. ožujka 2004. o označivanju hrane i sastojaka hrane s dodatkom fitosterola, estera fitosterola, fitostanola i/ili estera fitostanola (5) predviđene su obvezne pojedinosti o označivanju tih hrana, uz one navedene u članku 3. Direktive 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (6). Ti zahtjevi za označivanje odnose se na učinke fitosterola, estera fitosterola, fitostanola i/ili estera fitostanola na razine kolesterola u krvi.
            
         
               (11)
            
            
               Budući da količina biljnih sterola bogatih stigmasterolom namijenjenih uporabi u alkoholnim pićima nije dovoljna da utječe na razinu kolesterola u krvi, alkoholni kokteli za zamrzavanje koji sadrže biljne sterole bogate stigmasterolom trebali bi biti oslobođeni obveze ispunjavanja zahtjeva za označivanje utvrđenih Uredbom (EZ) br. 608/2004.
            
         
               (12)
            
            
               Specifikacije za biljne sterole bogate stigmasterolom treba uključiti u Uredbu (EU) br. 231/2012.
            
         
               (13)
            
            
               U okviru mišljenja Europske agencije za sigurnost hrane o sigurnosti biljnih sterola bogatih stigmasterolom od 14. svibnja 2012. razmotrene su specifikacije za taj prehrambeni aditiv u skladu sa zahtjevom podnositelja i kao što je utvrđeno u Prilogu II. ovoj Uredbi. Zaključeno je da se specifikacije temelje na onima za fitosterole, fitostanole i njihove estere koje je utvrdio Zajednički stručni odbor FAO-a/WHO-a za prehrambene aditive (7), a rezultatima analize biljnih sterola bogatih stigmasterolom potvrđeno je da proizvodnim procesom nastaje stabilan proizvod koji je u skladu s predloženim specifikacijama.
            
         
               (14)
            
            
               Kada se ažuriraju specifikacije utvrđene u Uredbi (EU) br. 231/2012, potrebno je uzeti u obzir specifikacije i analitičke tehnike za aditive kako su utvrđene u Codexu alimentariusu kako ga je sastavio Zajednički stručni odbor FAO-a/WHO-a za prehrambene aditive.
            
         
               (15)
            
            
               Stoga uredbe (EZ) br. 1333/2008 i (EU) br. 231/2012 treba na odgovarajući način izmijeniti.
            
         
               (16)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nisu im se usprotivili ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom I. ovoj Uredbi.
   Prilog Uredbi (EU) br. 231/2012 mijenja se u skladu s Prilogom II. ovoj Uredbi.
   Članak 2.
   Ova Uredba stupa na snagu dvadeset dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 83, 22.3.2012., str. 1.
   
      (4)  Znanstveni odbor EFSA-e za prehrambene aditive i hranjive tvari dodane hrani (ANS); Znanstveno mišljenje o sigurnosti fitosterola bogatih stigmasterolom kao prehrambenog aditiva. EFSA Journal 2012; 10(5):2659.
   
      (5)  SL L 97, 1.4.2004., str. 44.
   
      (6)  SL L 109, 6.5.2000., str. 29.
   
      (7)  Zajednički stručni odbor FAO-a/WHO-a za prehrambene aditive, 2008. Fitosteroli, fitostanoli i njihovi esteri. U: Zbirka specifikacija prehrambenih aditiva. Pripremljena na 69. sastanku JECFA-a (2008.), FAO JECFA Monographs 5.
   
      PRILOG I
      Prilog II. Uredbi (EC) br. 1333/2008 mijenja se kako slijedi:
      
                  1.
               
               
                  U točki 3. dijela B, nakon unosa za E 495 umeće se sljedeći unos za E 499:
                  
                              „E 499
                           
                           
                              Biljni steroli bogati stigmasterolom”
                           
                        
            
                  2.
               
               
                  U dijelu E, kategorija hrane 14.2.8 „Ostala alkoholna pića uključujući mješavine alkoholnih pića s bezalkoholnim pićima i žestoka alkoholna pića s manje od 15 % alkohola” mijenja se kako slijedi:
                  
                              (a)
                           
                           
                              nakon unosa za E 481-482 umeće se sljedeći unos za E 499:
                              
                                           
                                       
                                       
                                          „E 499
                                       
                                       
                                          Biljni steroli bogati stigmasterolom
                                       
                                       
                                          80
                                       
                                       
                                          (80)
                                       
                                       
                                          Samo za alkoholne koktele za zamrzavanje na osnovi vode
                                       
                                    
                                           
                                       
                                       
                                          E 499
                                       
                                       
                                          Biljni steroli bogati stigmasterolom
                                       
                                       
                                          800
                                       
                                       
                                          (80)
                                       
                                       
                                          Samo za alkoholne koktele za zamrzavanje na osnovi vrhnja”
                                       
                                    
                        
                              (b)
                           
                           
                              dodaje se sljedeća bilješka na dnu stranice:
                              
                                          „(80):
                                       
                                       
                                          Zahtjevi za označivanje utvrđeni u Uredbi Komisije (EZ) br. 608/2004 (SL L 97, 1.4.2004., str. 44.) ne primjenjuju se.”
                                       
                                    
                        
            
   
      PRILOG II.
      U Prilogu II. Uredbi (EU) br. 231/2012 nakon unosa za E 495 umeće se sljedeći unos za E 499:
      
         „E 499 BILJNI STEROLI BOGATI STIGMASTEROLOM
         
         
                     
                        Sinonimi
                     
                  
                  
                      
                  
               
                     
                        Definicija
                     
                  
                  
                     Biljni steroli bogati stigmasterolom dobivaju se iz soje i kemijski su definirana jednostavna mješavina koja sadrži najmanje 95 % biljnih sterola (stigmasterol, β-sitosterol, kampesterol i brasikasterol), s najmanje 85 % stigmasterola.
                  
               
                     EINECS
                  
                  
                      
                  
               
                     Kemijski naziv
                  
                  
                      
                  
               
                     Stigmasterol
                  
                  
                     (3S,8S,9S,10R,13R,14S,17R)-17-(5-etil-6-metil-hept-3-en-2-il)-10,13-dimetil-2,3,4,7,8,9,11,12,14,15,16,17-dodekahidro-1H ciklopenta[a]fenantren-3-ol
                  
               
                     β-sitosterol
                  
                  
                     (3S,8S,9S,10R,13R,14S,17R)-17-[(2S,5S)-5-etil-6-metilheptan-2-il)-10,13-dimetil-2,3,4,7,8,9,11,12,14,15,16,17-dodekahidro-1H ciklopenta[a]fenantren-3-ol
                  
               
                     Kampesterol
                  
                  
                     (3S,8S,9S,10R,13R,14S,17R)-17-(5,6-dimetilheptan-2-il)-10,13-dimetil-2,3,4,7,8,9,11,12,14,15,16,17-dodekahidro-1H ciklopenta[a]fenantren-3-ol
                  
               
                     Brasikasterol
                  
                  
                     (3S,8S,9S,10R,13R,14S,17R)-17-[(E,2R,5R)-5,6-dimetilhept-3-en-2-il)-10,13-dimetil-2,3,4,7,8,9,11,12,14,15,16,17-dodekahidro-1H ciklopenta[a]fenantren-3-ol
                  
               
                     Kemijska formula
                  
                  
                      
                  
               
                     Stigmasterol
                  
                  
                     C29H48O
                  
               
                     β-sitosterol
                  
                  
                     C29H50O
                  
               
                     Kampesterol
                  
                  
                     C28H48O
                  
               
                     Brasikasterol
                  
                  
                     C28H46O
                  
               
                     Molekulska masa
                  
                  
                      
                  
               
                     Stigmasterol
                  
                  
                     412,6 g/mol
                  
               
                     β-sitosterol
                  
                  
                     414,7 g/mol
                  
               
                     Kampesterol
                  
                  
                     400,6 g/mol
                  
               
                     Brasikasterol
                  
                  
                     398,6 g/mol
                  
               
                     Analiza (proizvodi koji sadržavaju samo slobodne sterole i stanole)
                  
                  
                     Najmanje 95 % ukupne osnove slobodnih sterola/stanola izraženo na bezvodnoj osnovi
                  
               
                     
                        Opis
                     
                  
                  
                     Sipki, bijeli do sivkastobijeli prašci, pilule ili pastile; bezbojne ili svijetlo žute tekućine
                  
               
                     
                        Identifikacija
                     
                  
                  
                      
                  
               
                     Topljivost
                  
                  
                     Praktički netopljiv u vodi. Fitosteroli i fitostanoli topljivi su u acetonu i etil acetatu.
                  
               
                     Sadržaj stigmasterola
                  
                  
                     Najmanje 85 % (m/m)
                  
               
                     Ostali biljni steroli/stanoli: Pojedinačno ili u kombinaciji uključujući brasikasterol, kampestanol, kampesterol, Δ-7-kampesterol, kolesterol, klerosterol, sitostanol i β-sitosterol.
                  
                  
                     Najviše 15 % (m/m)
                  
               
                     
                        Čistoća
                     
                  
                  
                      
                  
               
                     Ukupan pepeo
                  
                  
                     Najviše 0,1 %
                  
               
                     Ostaci otapala
                  
                  
                     Etanol: Najviše 5 000 mg/kg
                  
               
                     Metanol: Najviše 50 mg/kg
                  
               
                     Sadržaj vode
                  
                  
                     Najviše 4 % (metoda Karla Fischera)
                  
               
                     Arsen
                  
                  
                     Najviše 3 mg/kg
                  
               
                     Olovo
                  
                  
                     Najviše 1 mg/kg
                  
               
                     
                        Mikrobiološki kriteriji
                     
                  
                  
                      
                  
               
                     Ukupan broj živih mikroorganizama
                  
                  
                     Najviše 1 000 CFU/g
                  
               
                     Kvasci
                  
                  
                     Najviše 100 CFU/g
                  
               
                     Plijesni
                  
                  
                     Najviše 100 CFU/g
                  
               
                     
                        Escherichia coli
                     
                  
                  
                     Najviše 10 CFU/g
                  
               
                     
                        Salmonella spp.
                  
                  
                     Odsutna u 25 g”